Zilele Christian Tour vin cu un nou sediu și cu oferte pentru majoritatea destinațiilor
*        Cristian Pandel: 'Am visat la acest headquarter de când aveam 20 de ani; doar amenajarea sediului ne costă peste 1,5 milioane de euro, investiția aferentă tranzacției fiind de circa 2,5 milioane de euro'

Christian Tour își inaugurează oficial noul sediu din centrul Capitalei în cadrul Zilelor companiei, eveniment care se va desfășura în perioada 23-26 mai. Marius Berca, director operațional al turoperatorului, ne-a explicat: 'Vom avea Zilele Christian Tour, iar în data de 24 mai, când va fi Ziua Porților deschise, vom inaugura noul nostru sediu, împreună cu agențiile partenere din România, cu vedete din show-biz-ul românesc, cu foarte mulți dintre prietenii noștri'.